ടൂറിസം കേന്ദ്രങ്ങള് തുറന്നു കൊച്ചി മഹാമാരിയെ തുടര്ന്ന് അടച്ചിട്ടിരുന്ന ജില്ലയിലെ ടൂറിസം കേന്ദ്രങ്ങള് സഞ്ചാരികള്ക്കായി തുറന്നുതുടങ്ങി. കോവിഡ് മാനദണ്ഡങ്ങള് കര്ശനമായി പാലിച്ചാകും പ്രവര്ത്തനം. മുനമ്ബം, ചെറായി ബീച്ചുകളാണ് ആദ്യം തുറന്നത്. ഭൂതത്താന്കെട്ട് ബുധനാഴ്ചയും ഏഴാറ്റുമുഖം പ്രകൃതിഗ്രാമം 14നും സഞ്ചാരികള്ക്കായി തുറന്നുനല്കും. ഫോര്ട്ടുകൊച്ചി, മട്ടാഞ്ചേരി ടൂറിസം കേന്ദ്രങ്ങളും ഉടന് തുറക്കും. കോവിഡിനെ തുടര്ന്ന് മാസങ്ങളായി അടച്ചിട്ടിരുന്ന എല്ലാ ടൂറിസം കേന്ദ്രങ്ങളിലും ശുചീകരണ പ്രവര്ത്തനങ്ങള് കുടുംബശ്രീ മുഖേന നടത്തിയശേഷമാണ് തുറക്കുന്നത്. ടൂറിസം കേന്ദ്രങ്ങളില് എത്തുന്നവര് ഒരു വാക്സിനെങ്കിലും എടുത്ത സര്ട്ടിഫിക്കറ്റ് കൈയില് കരുതണം.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ വാക്സിന് എടുക്കാത്തവര്ക്ക് 72 മണിക്കൂറിനുമുമ്ബ് എടുത്ത ആര്ടിപിസിആര് സര്ട്ടിഫിക്കറ്റ് നിര്ബന്ധമായും വേണം. കുട്ടികള്ക്ക് വാക്സിന് ലഭിക്കാത്തതിനാല് അവരും ആര്ടിപിസിആര് ടെസ്റ്റ് സര്ട്ടിഫിക്കറ്റ് എടുക്കണം. സഞ്ചാരികള് കൂട്ടം കൂടുന്നത് പൂര്ണമായും ഒഴിവാക്കണം. ടൂറിസം കേന്ദ്രങ്ങളും ഉപകരണങ്ങളും ഇടയ്ക്കിടെ സാനിറ്റൈസ് ചെയ്യും. ആരോഗ്യവകുപ്പിന്റെയും ഡിസാസ്റ്റര് മാനേജ്മെന്റിന്റെയും നിബന്ധനകള് പൂര്ണമായും പാലിച്ചാകും പ്രവര്ത്തനം. മ്യൂസിയങ്ങള്, ഹാളുകള്, റെസ്റ്റോറന്റുകള് തുടങ്ങിയ അടച്ചിട്ട കെട്ടിടങ്ങളിലെ പ്രവേശനം ഒഴിവാക്കിയാണ് ടൂറിസം കേന്ദ്രങ്ങള് തുറക്കാന് സര്ക്കാര് അനുമതി നല്കിയത്. കോവിഡ് പ്രതിരോധ അറിയിപ്പുകളും നിര്ദേശങ്ങളും അടങ്ങിയ ബോര്ഡുകള് എല്ലാ ടൂറിസം കേന്ദ്രങ്ങളിലും സ്ഥാപിച്ചിട്ടുണ്ട്. സഞ്ചാരികള് മാസ്ക്, സാമൂഹ്യ അകലം എന്നീ കോവിഡ് മാനദണ്ഡങ്ങള് പാലിക്കുന്നുണ്ടെന്ന് ഉറപ്പുവരുത്താന് സന്നദ്ധപ്രവര്ത്തകര്ക്കും ലൈഫ് ഗാര്ഡുകള്ക്കും നിര്ദേശം നല്കിയിട്ടുണ്ടെന്ന് ജില്ലാ ടൂറിസം പ്രൊമോഷന് കൗണ്സില് സെക്രട്ടറി വിജയകുമാര് പറഞ്ഞു.